
REFERAT
Privind participarea Consiliului Local în calitate de coorganizator al manifestării sportive
„Turneul marilor maeştri - Timişoara”, organizată de Asociaţia judeţeană de şah Timiş 
Prin adresa nr. SC2004 –020998- 30.11.2004, Asociaţia judeţeană de şah Timiş a solicitat Consiliului Local al municipiului Timişoara sprijinul financiar pentru organizarea manifestării „Turneul marilor maeştri”care se va desfăşura în perioada  1-15 august  2005, la Timişoara.
Proiectul îşi propune realizarea unui important turneu de şah având ca invitaţi mari maeştri din străinătate precum şi cei mai buni şahişti timişoreni. Invitat principal fiind marea maestră Corina Peptan – cetăţean de onoare al Timişoarei. 

Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 50.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

